Blogs: jou eie seepkis | rooi rose Blogs: jou eie seepkis | rooi rose
Blogs: jou eie seepkis
Besluit wat jy wil bereik. Wil jy 'n blog begin om jou onderneming of beroep te bevorder, of wil jy bloot oor 'n onderwerpskryf waaroor jy passievol is? Daar is verskeie bloggingwerwe waar jy 'n blog kan registreer. Dis gratis, of kos 'n klein bedraggie per jaar. Jy kan jou eie blog skep op werwe soos Blogger, WordPress of host4africa.com Laasgenoemde kos vanR40 tot R390 per maand en jy kan jou domein registreer vir R100 wat jy jaarliks teen R75 hernu.
Die meeste suksesvolle bloggers pos Maandag tot Vrydag elke dag iets. As jy eers in die roetine is, word dit makliker omdat jy dan bedag is op nuwe dinge wat jou blog sal kan laat werk.
• Kom in die roetine om te blog sodat jy heeltyd op die uitkyk is na vars materiaal.
• Baie mense hou daarvan om blogs op hul mobiele toestelle te lees. Maak seker dat jou blog-werf 'n weergawe het wat versoenbaar is met slimfone en tablette.
• Sommige werwe laat jou toe om geld uit jou blog te maak deur Amazon Associates ID te gebruik, of deur Google AdSense-advertensies te plaas. As besoekers op jou skakel klik, kan jy geld verdien.
• Feite moet korrek wees. As jou blog inligting verskaf, maakseker elke ding is korrek.
• Voor jy jou blog begin, maak seker dat jy nie 'n naam gebruik wat reeds in gebruik is nie, of dat jou domeinnaam met ander verwar kan word nie.
• Hou nuusverwante items werklik nuut en vars, en tydlose stukke van so 'n aard dat dit relevant bly.
• Kry reëls vir jou blog sodat kommentaar sosiaal aanvaarbaar bly.
• Hou jou ore oop, lees koerant en kyk op sosiale media waaroor mense praat. By www.talltweets.com/ trends/ kan jy sien watter twiets die gewildste in SA was.
• As jy 'n blog vir jou onderneming wil begin, maar nie genoeg vertroue in jou skryfvernuf het nie, betaal 'n kundige om dit te doen. Swaktaal en spelfoute doen jou geen guns nie.
Weet waaroor mense praat
Dis maklik om op Twitter te kyk wat die dinge is waaroor mense praat, maar daar is heelwat ander maniere ook.
• Buzzfeed: inspirerende pop-kultuur.
• Google Trends het 'n nuwe manier om tendense te soek en stel jou in staat om sommer terselfdertyd
na 'n klomp tendense gelyktydig te soek. Jy kan besluit of jy vir 'n spesifieke land of wêreldwyd wil soek. • "What's Hotseksie" op Google+. Dit gee jou die trending hashtags, (kernwoorde wat mense in 'n twiet gebruik), gewilde posts en blaaie wat vir jou interessant sal wees. http:/plus.google.com/explore
• Op "Reddit" kan jy grappies, nuus en interessante stukkies lees wat op die internet versamel is en in volgorde van gewildheid geplaas word.